Subject: Rigspolitiets bemærkninger til høring over Inatsisartutlov om hunde og kattehold (Nanoq - ID nr.: 25001204) - WZ 2025-175115
From: <[email-masked]>
To: <[email-masked]>, <[email-masked]>
Cc: <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>
Date: Thu, 6 Mar 2025 10:27:12 +0000

Til Departementet for Fiskeri, Fangst og Landbrug

Naalakkersuisut har ved mail af 23. januar 2025 anmodet Grønlands Politi om bemærkninger til forslag til Inatsisartutlov om hunde- og kattehold. Grønlands Politi har den 29. januar 2025 videresendt anmodningen til Rigspolitiet og i den forbindelse fremsat bemærkninger til lovforslaget.

Rigspolitiet har til brug for besvarelsen inddraget bemærkningerne fra Grønlands Politi.

Lovforslagets § 2
Rigspolitiet gør opmærksom på, at definitionen af "farlig hund", der fremgår af lovforslagets § 2, nr. 1, ikke er den samme, som anvendes efter bemærkninger til den danske hundelov. Rigspolitiet forstår lovforslaget således, at der ikke vil være tale om en "farlig hund", såfremt hunden eller besidderens adfærd er egnet til at skabe frygt, hvilket vil være tilfældet efter den danske hundelov. Rigspolitiet har ikke dermed taget stilling til, hvorvidt en ensretning vil være at foretrække.

Det fremgår af lovforslagets § 2, nr. 2, litra a, at et kriterie for, at der er tale om skambid, er "flere dybe, punktformede sår...". Rigspolitiet bemærker hertil, at det ikke tydeligt fremgår af bemærkningerne, hvorvidt to sår er tilstrækkelige til at opfylde kriteriet, eller om der vil være tale om en konkret vurdering hvor antallet af bid indgår sammenholdt med alvorsgraden.

Af § 2, nr. 1, litra c, fremgår det, at en hund er farlig, såfremt en hund umotiveret eller uprovokeret har angrebet dyr eller mennesker. Rigspolitiet bemærker, at begrebet "angrebet" med fordel kan uddybes i bemærkningerne.

Lovforslagets § 4, stk. 2
Det fremgår af lovforslagets § 4, stk. 2, at hunde og katte ikke må være til gene for omgivelserne. Rigspolitiet skal hertil foreslå, at der i bemærkningerne gives fortolkningsbidrag til brug for vurderingen af, på hvilken måde en hund eller kat kan være til gene for omgivelserne, og hvad der lægges vægt på i en sådan vurdering.

Lovforslagets § 13, stk. 5
Det fremgår af bemærkningerne til lovforslagets § 13, stk. 5, at kommunalbestyrelsen og politiet altid skal orienteres, når veterinærmyndigheden har vurderet, at en farlig hund ikke skal aflives, jf. stk. 2. Rigspolitiet bemærker hertil, at det bør uddybes i bemærkningerne, hvilken opgave politiet forudsættes at varetage som følge af en orientering. Rigspolitiet bemærker desuden, at en sådan orientering - såfremt den skal gives - bør fremgå direkte af lovteksten.

Lovforslagets § 14
Det fremgår af bemærkningerne til lovforslagets § 14, stk. 1, at forbuddet mod besiddelse også betyder, at det er forbudt for privatpersoner, herunder turister, at medbringe hunde opført på listen under ophold i Grønland. Rigspolitiet skal henlede opmærksomheden på den danske hundelov, hvori der findes en undtagelse for "turisthunde", jf. § 1 b, stk. 6, hvorefter politiet i særlige tilfælde kan afgøre, at en hund ikke skal aflives, men udføres fra Danmark inden for en frist, når hunden har oprindelse i et andet land end Danmark, når det med rimelighed kan antages, at hundens besidder ikke har været bekendt med, at hunden er forbudt, og når hunden ikke er indført erhvervsmæssigt.

Rigspolitiet skal desuden bemærke, at det med fordel kan angives i bemærkningerne til lovforslagets § 14, stk. 2, hvilken indkrydsningsgrad der er tilstrækkelig til at være omfattet af bestemmelsen - eller alternativt, hvor langt ude en forfader er relevant for vurderingen af, om en hund er ulovlig. Se hertil Rigspolitiets kommentar til bemærkningerne til § 14, stk. 2.

Lovforslagets § 15, stk. 3
Det fremgår af lovforslagets § 15, stk. 3, at veterinærmyndigheden har mulighed for at lade hunde isolere. I bemærkningerne til bestemmelsen fremgår, at det bl.a. kan ske ved pensionsanbringelse af hunden. Rigspolitiet bemærker, at det bør fremgå direkte af lovteksten, at der er mulighed for pensionsanbringelse, da dette umiddelbart vil være et indgreb i ejendomsretten (EMRK art. 1).

Lovforslagets § 29
Det fremgår af lovens § 29, stk. 1, at kommunalbestyrelsen kan meddele forbud og påbud i en række oplistede tilfælde. Rigspolitiet bemærker hertil, at det umiddelbart ikke ses hvordan overtrædelse af sådanne forbud og påbud skal håndteres, idet § 29 hverken er nævnt i § 30, stk. 2, § 33 eller § 36. Rigspolitiet foreslår derfor, at det tilføjes i lovforslaget, at manglende overholdelse af påbud sanktioneres.

Rigspolitiet skal mere generelt bemærke, at betegnelsen "politimester" ikke længere anvendes. Den korrekte betegnelse er Grønlands Politi. Hertil bemærkes afslutningsvist, at kriminalloven ikke skrives med stort, medmindre det står først i en sætning.

Med venlig hilsen

Michelle Tubek
specialkonsulent

Rigspolitiet
Koncernledelsessekretariatet
Ministerbetjening
Polititorvet 14
1780 København V

Mobil 24 92 79 23
E-mail [email-masked]<mailto:[email-masked]>

Web www.politi.dk<http://www.politi.dk/>
Facebook facebook.com/politi<http://www.facebook.com/politi>

Fra: Uffe Sveegaard <[email-masked]<mailto:[email-masked]>>
Sendt: 23. januar 2025 14:16
Til: [email-masked]<mailto:[email-masked]>; Kommune Kujalleq <[email-masked]<mailto:[email-masked]>>; Kommune Qeqertalik <[email-masked]<mailto:[email-masked]>>; Kommuneqarfik Sermersooq <[email-masked]<mailto:[email-masked]>>; Qeqqata Kommunia <[email-masked]<mailto:[email-masked]>>; Tusagassiivik (Informationskontoret) <[email-masked]<mailto:[email-masked]>>; Grønlands Erhverv <[email-masked]<mailto:[email-masked]>>; KNAPK <[email-masked]<mailto:[email-masked]>>; [email-masked]' <[email-masked]<mailto:[email-masked]>>; Donnas dyreklinik <[email-masked]<mailto:[email-masked]>>; GRL FP Politi <[email-masked]<mailto:[email-masked]>>; [email-masked]<mailto:[email-masked]>; [email-masked]<mailto:[email-masked]>
Emne: Ekstern høring af Inatsisartutlov om hunde og kattehold (Nanoq - ID nr.: 25001204)

Hermed fremsendes forslag til Inatsisartutlov om hunde og kattehold.

Bemærkninger fremsendes til [email-masked]<mailto:[email-masked]> med cc. til undertegnede senest  28. februar 2025.

Venlig hilsen
Uffe Sveegaard
Inatsisileritooq
Jurist
______________________________________________________________________________________________
Inunnut ataasiakkanut paasissutissat
Pisortat ingerlatsiviini illit inuttut paasissutissaatitit suliarineqaraangata arlariinnik pisinnaatitaaffeqarputit akeqanngitsumik atorsinnaasarnik.
Pisinnaatitaaffitit kalaallisut qallunaatullu atuarsinnaavatit nalunaarsuutinik nakkutilliisoqarfiup nittartagaani: https://www.datatilsynet.dk/groenlandkal/

Persondata
Når den offentlige forvaltning behandler dine personlige data, har du en række rettigheder, som du gratis kan gøre brug af.
Du kan læse om dine rettigheder på grønlandsk og dansk på datatilsynets hjemmeside: https://www.datatilsynet.dk/groenlandkal/

Aalisarnermut, Piniarnermut Nunalerinermullu Naalakkersuisoqarfik
Departementet for Fiskeri, Fangst og Landbrug

P.O. Box 269. 3900 Nuuk
Oq./Tel.: +299 34 56 66
E-mail: [email-masked]<mailto:[email-masked]>
E-mail direct: [email-masked]<mailto:[email-masked]>
www.naalakkersuisut.gl <http://www.naalakkersuisut.gl/>